കേരള സാഹിത്യ അക്കാദമി പുരസ്കാരം 2022

2022-ലെ കേരള സാഹിത്യ അക്കാദമി പുരസ്കാരം 2023 ജൂലൈ 30-ന് പ്രഖ്യാപിച്ചു. നോവൽ വിഭാഗത്തിൽ വി. ഷിനിലാലിന്റെ സമ്പർക്കക്രാന്തി എന്ന നോവലും, മികച്ച ചെറുകഥയ്ക്ക് പി.എഫ്. മാത്യൂസിന്റെ മുഴക്കം എന്ന ചെറുകഥാ സമാഹാരവും മികച്ച കവിതാസമാഹാരത്തിന് എൻ.ജി. ഉണ്ണിക്കൃഷ്ണന്റെ   കടലാസുവിദ്യ എന്ന കാവ്യ സമാഹാരവും അർഹമായി.. സാഹിത്യ അക്കാദമിയുടെ വിശിഷ്ഠാംഗത്വത്തിനു ഡോ: എം.എം. ബഷീർ, എൻ. പ്രഭാകരൻ എന്നിവർ അർഹരായി.
സമഗ്രസംഭാവനാ പുരസ്കാരം
സമഗ്രസംഭാവനയ്ക്കുള്ള പുരസ്കാരത്തിന് (30,000 രൂപയും സാക്ഷ്യപത്രവും, പൊന്നാടയും ഫലകവും) ശ്രീകൃഷ്ണപുരം കൃഷ്ണൻകുട്ടി, ഡോ: പള്ളിപ്പുറം മുരളി, ജോൺ സാമുവൽ, കെ.പി. സുധീര, രതീ സാക്സേന, ഡോ: പി.കെ. സുകുമാരൻ എന്നിവർ അർഹരായി.

പുരസ്കാരങ്ങൾ
 നോവൽ  -  സമ്പർക്കക്രാന്തി  - വി. ഷിനിലാൽ
 കവിത -  കടലാസുവിദ്യ -  എൻ.ജി. ഉണ്ണികൃഷ്ണൻ
 നാടകം – കുമരു - എമിൽ മാധവി
 ചെറുകഥ - മുഴക്കം - പി.എഫ്. മാത്യൂസ്
 സാഹിത്യവിമർശനം-  എത്രയെത്ര പ്രേരണകൾ - എസ്. ശാരദക്കുട്ടി 
 വൈജ്ഞാനിക സാഹിത്യം – ഭാഷാസൂത്രണം പൊരുളും വഴികളും - സി.എം. മുരളീധരൻ
 വൈജ്ഞാനിക സാഹിത്യം – മലയാളി ഒരു ജനിതകവായന - കെ. സേതുരാമൻ ഐ.പി.എസ്.
 ജീവചരിത്രം/ആത്മകഥ -  ന്യൂസ് റൂം -ബി.ആർ.പി. ഭാസ്കർ
 യാത്രാവിവരണം –  ദക്ഷിണാഫ്രിക്കൻ യാത്രാപുസ്തകം - സി. അനൂപ്
 യാത്രാവിവരണം –  മുറിവേറ്റവരുടെ പാതകൾ - ഹരിത സാവിത്രി
 വിവർത്തനം –  ബോദ്‌ലേർ 1821-2021 ബോദ്‌ലേർ - വി. രവികുമാർ
 ബാലസാഹിത്യം -  ചക്കരമാമ്പഴം - ഡോ കെ. ശ്രീകുമാർ
 ഹാസസാഹിത്യം –  ഒരു കുമരകംകാരന്റെ കുരുത്തംകെട്ട ലിഖിതങ്ങൾ - ജയന്ത് കാമിച്ചേരിൽ

എൻഡോവ്‌മെന്റുകൾ
 ഐ.സി. ചാക്കോ അവാർഡ് - ഭാഷാശാസ്ത്രം, വ്യാകരണം, സാഹിത്യപഠനം - ഭാഷാസാഹിത്യപഠനം- സൗന്ദര്യവും രാഷ്ട്രീയവും - ഡോ: പി.പി. പ്രകാശൻ 
 സി.ബി.കുമാർ അവാർഡ് -  ഉപന്യാസം-  തിരഞ്ഞെടുത്ത ലേഖനങ്ങൾ - ജി.ബി. മോഹൻതമ്പി 
 കെ.ആർ.നമ്പൂതിരി അവാർഡ് - വൈദികസാഹിത്യം-  ഹൃദയം തൊട്ടത് - ഷൗക്കത്ത്
 കനകശ്രീ അവാർഡ് - കവിത- സിൽക്ക് റൂട്ട് - അലീന
 ഗീതാ ഹിരണ്യൻ അവാർഡ് - കഥ-  നീലച്ചടയൻ - അഖിൽ കെ.
 ജി.എൻ. പിള്ള അവാർഡ് - വൈജ്ഞാനികസാഹിത്യം- അടിമകേരളത്തിന്റെ അദൃശ്യചരിത്രം - വിനിൽ പോൾ
കുറ്റിപ്പുഴ അവാർഡ് - സാഹിത്യവിമർശനം - കോളനിയനന്തരവാദം സംസ്കാരപഠനവും സൗന്ദര്യശാസ്ത്രവും - പി. പവിത്രൻ
 തുഞ്ചൻ സ്മാരക പ്രബന്ധ മത്സരം -  എഴുത്തച്ഛന്റെ രാമായണവും കേരളത്തിലെ ആദ്ധ്യാത്മിക പ്രതിരോധ പാരമ്പര്യവും - വി.കെ. അനിൽകുമാർ

നിരസിച്ചു
ആത്മകഥക്കു ലഭിച്ച പുരസ്കാരം നിരസിക്കുകയാണെന്ന് പുരസ്കാര ജേതാവ് എം. കുഞ്ഞാമൻ 2022 ജൂലൈ 29-ന് അക്കാദമി സെക്രട്ടറിയെ അറിയിച്ചു.താൻ പുസ്തകം എഴുതുന്നത് അംഗീകാരത്തിനോ, പുരസ്കാരത്തിനോ വേണ്ടി അല്ലെന്നും, സാമൂഹികവും അക്കാദമികമായുള്ള പ്രേരണയുടെ പുറത്താണെന്നും, അതുകൊണ്ട് പുരസ്കാരം നിരസിക്കുകയാണെന്നും കുഞ്ഞാമൻ അറിയിച്ചു.

അവലംബം

വർഗ്ഗം:കേരള സാഹിത്യ അക്കാദമി പുരസ്കാരം